Fostul procuror general adjunct de la Parchetul de pe lânga Curtea de Apel Timișoara, Angelina Tufariu, a decedat.
Anunțul funest a fost făcut de conducerea Baroului Timiș, în condițiile în care, din 2011, după pensionare, Angelina Tufariu a intrat în breasla avocaților.
"Corpul profesional al avocaților din Baroul Timiș și membrii Filialei Timiș a Casei de Asigurări a Avocaților sunt alături de colega noastră, doamna avocat Sânziana-Carmen Tufariu și de familia îndoliată în aceste momente de grea încercare, pricinuite de trecerea la cele veșnice a mamei domniei sale, Angelina Tufariu. Vineri, 22.03.2024, începând cu ora 18, va avea loc slujba de stâlp și priveghiul la Casa Funerară din Cimitirul Eroilor – Timișoara, Calea Lipovei, în spatele magazinului funerar). Înmormântarea va avea loc sâmbătă, 23.03.2024, începând cu ora 13, la Cimitirul Eroilor din Timișoara, Calea Lipovei. Dumnezeu să o odihnească în pace!", este mesajul transmis de conducerea Baroului Timiș.